PLUNGĖS RAJONO SAVIVALDYBĖS

TARYBA

SPRENDIMAS

DĖL LEIDIMŲ ATLIKTI KASIMO DARBUS PLUNGĖS RAJONO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠO PATVIRTINIMO

2020 m. rugsėjo 24 d. Nr. T1-199

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 36 punktu, Plungės rajono savivaldybės taryba n u s p r e n d ž i a:

1.	Patvirtinti Leidimų atlikti kasimo darbus Plungės rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašą (pridedama).

2.	Pripažinti netekusiu galios Plungės rajono savivaldybės tarybos 2018 m. rugsėjo 27 d. sprendimą Nr. T1-186 „Dėl Leidimų atlikti kasimo darbus Plungės rajono savivaldybės viešojo naudojimo teritorijoje, atitverti ją arba apriboti eismą joje išdavimo tvarkos aprašo patvirtinimo“.

Savivaldybės meras	Audrius Klišonis

PATVIRTINTA

Plungės rajono savivaldybės

tarybos 2020 m. rugsėjo 24 d. sprendimu Nr. T1-199

LEIDIMŲ ATLIKTI KASIMO DARBUS PLUNGĖS RAJONO SAVIVALDYBĖS VIEŠOJO NAUDOJIMO TERITORIJOJE, ATITVERTI JĄ AR JOS DALĮ ARBA APRIBOTI EISMĄ JOJE IŠDAVIMO TVARKOS APRAŠAS

I SKYRIUS

BENDROSIOS NUOSTATOS

1.1.	Leidimų vykdyti žemės kasimo darbus Plungės rajono savivaldybės viešojo naudojimo teritorijoje atitverti ją ar jos dalį arba apriboti eismą joje (toliau - Leidimas) Plungės rajono savivaldybės viešojo naudojimo teritorijoje (gatvėse, vietinės reikšmės keliuose, aikštėse, skveruose, pėsčiųjų ir dviračių takuose, žaliuosiuose plotuose, miško parkuose, pliažuose, upių, ežerų, pakrančių teritorijose, daugiabučių namų kiemuose ir kt.), atitverti ją ar jos dalį arba apriboti eismą joje išdavimo, pratęsimo, sustabdymo, sustabdymo panaikinimo, panaikinimo arba pranešimo apie baigtus vykdyti ar avarinius Kasimo darbus tvarką ir sąlygas.

1.2.	Šis tvarkos aprašas galioja visiems fiziniams ir juridiniams asmenims, norintiems vykdyti žemės kasimo darbus Plungės rajono savivaldybės viešojo naudojimo teritorijoje atitverti ją ar jos dalį arba apriboti eismą joje (toliau – Kasimo darbai).

1.3.	Pagrindinės vartojamos sąvokos:

1.3.1.	Plungės rajono savivaldybės viešojo naudojimo teritorija (gatvės, vietinės reikšmės keliai, aikštės, skverai, pėsčiųjų ir dviračių takai, žalieji plotai, miško parkai, pliažai, upės, ežerai, pakrančių teritorijos, daugiabučių namų kiemai ir kt.) – tai Plungės rajono savivaldybės teritorijoje laisvo valstybinio žemės fondo žemė, dėl kurios nesudarytos nuomos, panaudos sutartys arba Nekilnojamojo turto registre įregistruotos ir savivaldybės nuosavybės, panaudos, patikėjimo teise valdomas kitos paskirties žemės sklypas (vienbučių ir dvibučių gyvenamųjų pastatų teritorijos; daugiabučių gyvenamųjų pastatų ir bendrabučių teritorijos; visuomeninės paskirties teritorijos; pramonės ir sandėliavimo objektų teritorijos; komercinės paskirties objektų teritorijos, susisiekimo ir inžinierinių tinklų koridorių teritorijos; rekreacines teritorijos; bendro naudojimo (miestų, miestelių ir kaimų ar savivaldybių bendro naudojimo teritorijos; atskirųjų želdynų teritorijos);

1.3.2.	Leidimo galiojimo terminas – išduotame Leidime nurodytas laikotarpis. Terminas nurodomas kalendorinėmis dienomis (toliau – paros);

1.3.3.	kelias (gatvė) – inžinerinis statinys, skirtas transporto priemonių ir pėsčiųjų eismui. Kelią sudaro žemės sankasa, važiuojamoji dalis, kelkraščiai, skiriamoji juosta, kelio grioviai, sankryžos, autobusų sustojimo aikštelės, poilsio aikštelės, pėsčiųjų ir dviračių takai, kelio statiniai, techninės eismo reguliavimo priemonės, želdynai, esantys kelio juostoje, kelio oro sąlygų stebėjimo ir transporto eismo apskaitos, apšvietimo ir kiti įrenginiai su šių objektų užimama žeme;

1.3.4.	laikina danga - asfaltbetonio dangoje įrengta iš šaltų asfaltbetonio mišinių; dangoje su žoline augmenija – išplaniruota (išlyginta) esamo grunto danga; plytelių, trinkelių dangoje – įrengta laikina plytelių, trinkelių danga.

1.4.	Kasimo darbams teritorijoje, kuriai yra nustatytos specialiosios žemės naudojimo sąlygos, atskiras leidimas neišduodamas, jei šie darbai atliekami turint pagal STR.1.06.01.2016 „Statybą leidžiantys dokumentai“ išduotą leidimą statyti naują statinį, rekonstruoti statinį, atnaujinti (modernizuoti) pastatą. Statytojas (užsakovas), turintis statybą leidžiantį dokumentą, privalo informuoti atitinkamos Plungės rajono savivaldybės seniūnijos seniūną apie numatytų atlikti Kasimo darbų pradžią viešojo naudojimo teritorijose (gatvėse, vietinės reikšmės keliuose, aikštėse, žaliuose plotuose) ir pristatyti seniūnui statybą leidžiančio dokumento ir projekto sklypo plano, kuriame pažymėti esami ir projektuojami inžineriniai tinklai ir nurodytos Kasimo darbų vietos, kopijas. Statytojas (užsakovas) privalo gauti pagal statybos techniniame reglamente STR.1.06.01.:2016 „Žemės darbai“ nustatytą tvarką iš atitinkamos seniūnijos seniūno, atstovaujančio Savivaldybei, būtinus sutikimus.

1.5.	Kasimo darbai atliekami vadovaujantis Lietuvos Respublikos kelių įstatymu, Kelių priežiūros tvarkos aprašu, patvirtintu Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“, Statybos techniniu reglamentu STR 1.06.01:2016 „Statybos darbai. Statinio statybos priežiūra“, patvirtintu Lietuvos Respublikos aplinkos ministro 2016 m. gruodžio 2 d. įsakymu Nr. D1-848 „Dėl statybos techninio reglamento STR 1.06.01:2016 „Statybos darbai. Statinio statybos priežiūra“ patvirtinimo“, Lietuvos Respublikos aplinkos ministro 2010 m. kovo 15 d. įsakymu Nr. D1-193 „Dėl Želdinių apsaugos, vykdant statybos darbus, taisyklių patvirtinimo“ ir 2007-12-29 įsakymu Nr. D1-717 patvirtintomis „Medžių ir krūmų veisimo, vejų ir gėlynų įrengimo taisyklėmis“, taip pat taisyklėmis, patvirtintomis šiuo tvarkos aprašu ir kitais teisės aktais, reglamentuojančiais žemės kasimo darbų ar darbų, susijusių su eismo uždraudimu, apribojimu arba aptvėrimu, tvarką ir sąlygas.

1.6.	Statytojas (užsakovas) moka Plungės rajono savivaldybės tarybos nustatytą vietinę rinkliavą už leidimą atlikti Kasimo darbus savivaldybės viešojo naudojimo teritorijoje. Rinkliavos mokėjimo tvarką ir dydžius reglamentuoja Vietinės rinkliavos už leidimų atlikti kasimo darbus Plungės rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimą nuostatai.

II SKYRIUS

LEIDIMŲ IŠDAVIMO TVARKA

2.1.	Leidimus (1 priedas) išduoda Plungės rajono savivaldybės seniūnijos, kurioje bus vykdomi Kasimo darbai, seniūnai, o jiems nesant įgalioti specialistai.

2.2.	Ne vėliau per 5 (penkias) darbo dienas nuo prašymo su visais reikiamais dokumentais pateikimo dienos Leidimas išduodamas arba priimamas motyvuotas sprendimas Leidimo neišduoti. Terminas Leidimui išduoti skaičiuojamas nuo visų tinkamai įformintų dokumentų ir informacijos pateikimo dienos.

2.3.	Prašymas dėl Leidimo išdavimo teikiamas popierine forma (2 priedas) ar elektroninėmis priemonėmis seniūnijai, kurios teritorijoje numato vykdyti Kasimo darbus. Elektroninėmis priemonėmis teikiamas prašymas privalo būti pasirašytas statytojo (užsakovo) ar jo įgalioto asmens saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus.

2.4.	Prašyme nurodoma: pareiškėjo pavadinimas (fiziniam asmeniui – vardas, pavardė), adresas, telefono numeris, tiksli Kasimo darbų vykdymo vieta, numatomų darbų paskirtis ir pobūdis, apimtis, darbų atlikimo pradžios ir pabaigos datos, pagrindas taikyti rinkliavos lengvatą, atsakingo darbų vadovo (vykdytojo) vardas, pavardė.

2.5.	Kartu su prašymu pateikiama:

2.5.1.	teritorijos kurioje numatoma vykyti Kasimo darbus, plano (schemos) kopija arba nustatyta tvarka suderinto ir patvirtinto objekto statybos (remonto, rekonstravimo) projekto ištrauka, su pažymėtais esamais ir projektuojamais inžineriniais tinklais ir dangos perkasimo vietomis bei teritorijos aptvėrimo ribomis. Projekto ištrauka ar schema, jeigu darbų zonoje yra šiluminės trasos, elektros, dujotiekio, vandentiekio, lietaus, buitinių nuotekų ar kiti tinklai, turi būti suderintas su suinteresuotomis institucijomis (Plungės rajono savivaldybės Architektūros ir teritorijų planavimo skyrius, elektros tinklai, ryšiai, dujos, šilumos, vandens, nuotekų, melioracijos sistemos, geležinkelis, kelias, gatvė ar kt.), perkasamų arba užimamų dangų (sklypų) savininkais, valdytojais (gyvenamųjų namų bendrijų, privačių valdų, įmonių įstaigų ir pan.), Nacionaline žemės tarnyba. Suderinimas su Plungės rajono savivaldybės Architektūros ir teritorijų planavimo skyriumi privalomas, su kitomis institucijomis jeigu būtina;

2.5.2.	apylankų ir kelio ženklų išdėstymo schema (kai Kasimo darbai atliekami eismui skirtose zonose) suderinta su Klaipėdos apskrities vyriausiojo policijos komisariato Kelių policijos skyriumi, maršrutinio transporto įmonėmis, specialiosiomis tarnybomis bei seniūnija, kurios teritorijoje numatomi Kasimo darbai. Tais atvejais kai Kasimo darbai vykdomi daugiau kaip 24 val. schema turi būti suderinta su Plungės rajono saugaus eismo organizavimo komisija;

2.5.3.	sutartis su dangas atstatysiančia įmone arba garantinis įsipareigojimas dėl dangų atstatymo (3 priedas), esant aplinkybėms, dėl kurių dangų atstatymas atidedamas, šio aprašo 3 skyriuje nustatyta tvarka;

2.5.4.	leidimo kopija, kai inžinerinių tinklų ar statinių statybai reikalingas leidimas;

2.5.5.	leidimo želdiniams pašalinti, kai vykdant Kasimo darbus trukdo želdiniai, kopija;

2.5.6.	Kultūros paveldo departamento prie Kultūros ministerijos suderinimo dokumentas, kai statybos arba inžinieriniai darbai vykdomi kultūros vertybių apsaugos zonoje ar regioninio parko teritorijoje;

2.5.7.	Nacionalinės žemės tarnybos sutikimas Kasimo darbams kurių metu tiesiamos susisiekimo komunikacijos, inžineriniai tinklai ar statomi jiems funkcionuoti būtini statiniai valstybinėje žemėje, kurioje nesuformuoti žemės sklypai;

2.5.8.	jei Kasimo darbus numatoma vykdyti Žemaitijos nacionalinio parko, miškų ar kitoje saugomoje teritorijoje – Kasimo vietos (planas) schema, suderinta su šių teritorijų administratoriais, direkcijomis;

2.5.9.	dokumentas (ar jo kopija), patvirtinanti, kad sumokėta vietinė rinkliava, jei netaikomos lengvatos.

2.6.	Teikiant paraišką Leidimui kasimo darbams kurių metu atliekami statybos darbai, turi būti vadovaujamasi statybos techninio reglamente STR1.04.04:2017 „Statinio projektavimas, projekto ekspertizė“ numatytais reikalavimais projektiniai dokumentacijai ir numatomų vykdyti kasimo darbų planas rengiamas vadovaujantis suderinta topografine geodezine nuotrauka.

2.7.	Jeigu vykdant Kasimo darbus aptinkami brėžiniuose nenurodyti inžineriniai tinklai, archeologinis paveldas ar kultūros paveldo objekto vertingosios savybės, darbai turi būti laikinai sustabdomi. Leidimo galiojimo terminas taip pat sustabdomas, o likusios nepanaudotos Leidimo galiojimo dienos perkeliamos ir toliau skaičiuojamos nuo tos dienos, kai darbus vėl leidžiama vykdyti gavus papildomą leidimą iš institucijos, kuriai priklauso rasti objektai. Leidimo turėtojas privalo informuoti Seniūniją raštu apie darbų sustabdymo pradžią ir pabaigą, nurodyti konkrečias aplinkybes. Leidime padaromos atitinkamos žymos nurodant pratęsimo terminą, pasirašoma bei patvirtinama antspaudu.

2.8.	Leidimas neišduodamas:

2.8.1.	jeigu nepateikti 2.5. p. nurodyti dokumentai, kai jie būtini;

2.8.2.	Jeigu pagal anksčiau išduotą Leidimą, kai Kasimo darbų ar garantinių įsipareigojimų terminas pasibaigęs, Kasimo darbų vietos dangos nėra tinkamai atstatytos;

2.8.3.	Nuo gruodžio 1 d. iki balandžio 15 d. draudžiama vykdyti kelių (gatvių) dangos konstrukcijos ardymo darbus taip pat ardyti asfalto dangą 5 metus po jos įrengimo arba atnaujinimo, išskyrus jos rekonstravimo ar remonto ir Kasimo darbus likviduojant požeminių tinklų avarijas (gedimus). Draudžiamuoju laikotarpiu po keliais (gatvėmis) leidžiama įrengti inžinerinius tinklus dangos neardančiaisiais metodais (pavyzdžiui, uždaruoju kryptiniu gręžimo būdu). Dangos konstrukcijos ardymo darbai draudžiamuoju laikotarpiu gali būti vykdomi tik kelio (gatvės) savininkui pritarus arba kelio (gatvės) savininkui ir inžinerinių tinklų savininkui ar jo įgaliotiems asmenims sudarius sutartį.

2.9.	Jei pateikiamas neišsamus ar netinkamai įformintas prašymas arba pateikti ne visi dokumentai, ar informacija, reikalinga Leidimui išduoti, seniūnas ar jo įgaliotas asmuo informuoja pareiškėją apie būtinybę pateikti trūkstamus dokumentus ar informaciją ir apie tai, kad terminas Leidimui išduoti skaičiuojamas nuo visų tinkamai įformintų dokumentų ir informacijos pateikimo dienos.

2.10.	Leidimo galiojimas panaikinamas, jeigu:

2.10.1.	Leidimo turėtojas pateikia prašymą dėl Leidimo galiojimo panaikinimo;

2.10.2.	paaiškėja, jog asmuo Leidimui gauti pateikė neteisingus duomenis ar suklastotus dokumentus.

2.11.	Leidimas pratęsiamas, kai:

2.11.1.	Leidimo turėtojas nebaigia vykdyti Kasimo darbų nurodytu terminu. Tokiu atveju jis turi raštu kreiptis į Leidimą išdavusią seniūniją, nurodyti darbų užtęsimo priežastis;

2.11.2.	atsiranda aplinkybės kurių leidimo turėtojas negalėjo kontroliuoti bei protingai numatyti paraiškos leidimui gauti pateikimo metu, t.y. esant force majaure. Tokiu atveju jis turi raštu informuoti Leidimą išdavusią seniūniją, nurodyti darbų užtęsimo priežastis;

2.11.3.	tinkamai (šio aprašo 3 skyriuje nurodyta tvarka) nesutvarkyta Kasimo darbų vieta. seniūnas ar jo įgaliotas atstovas surašo Kasimo darbų vietos apžiūros aktą, kuriame nurodo su Leidimo turėtoju suderintą Kasimo darbų pratęsimo terminą;

2.11.4.	Seniūnas nustatęs, kad sumokėta vietinė rinkliava (jeigu tuo atveju ji renkama), vieną kartą, bet ne ilgiau kaip 14 kalendorinių dienų, leidimą gali pratęsti surašydamas rezoliuciją leidime;

2.11.5.	Leidimas yra pratęstas nuo to momento, kai Seniūnas surašo rezoliuciją arba, jeigu mokama vietinė rinkliava, nuo to momento, kai Leidimo turėtojas pateikia dokumentą (ar jo kopiją) patvirtinantį rinkliavos sumokėjimą.

2.12.	Leidimo galiojimo terminas gali būti laikinai sustabdomas. Leidimo galiojimas laikinai stabdomas ir vėl atnaujinamas leidimo turėtojo rašytiniu prašymu, jei nebuvo pradėti kasimo darbai arba atitverta viešojo naudojimo teritorija ar jos dalis arba apribotas eismas. Leidimo turėtojas raštu kreipiasi į Leidimą išdavusią seniūniją, nurodo darbų sustabdymo priežastis. Sustabdymas negali trukti ilgiau kaip 30 parų.

2.13.	Leidimas galioja tik pridedamoje schemoje pažymėtose dangos perkasimo ir/ar teritorijos aptvėrimo vietose.

2.14.	Įvykus požeminių tinklų avarijai (gedimui):

2.14.1.	Kasimo darbai jų padariniams šalinti gali būti pradėti be Leidimo, tačiau apie tai pranešus žemės ir kelių (gatvių) bei Kasimo darbų vykdymo vietoje esančių inžinerinių tinklų savininkams (naudotojams, valdytojams). Apie avariją, įvykusią kultūros paveldo objektų teritorijose arba jų apsaugos zonose, informuojamas Kultūros paveldo departamento prie Kultūros ministerijos Telšių teritorinis padalinys.

2.14.2.	jei Kasimo darbai avarijai likviduoti vykdomi keliuose (gatvėse), būtina informuoti Klaipėdos apskrities vyriausiojo policijos komisariato Kelių policijos skyrių;

2.14.3.	nedelsiant, bet ne vėliau kitą darbo dieną raštu informuojama Seniūnija, nurodant tikslią Kasimo darbų pradžią, darbų vykdytoją;

2.14.4.	jei Kasimo darbai ir tinkamas dangos atstatymas po avarijos likvidavimo trunka ilgiau kaip 5 paras, darbų vykdytojas, nepertraukdamas darbo, privalo gauti Leidimą Kasimo darbams vykdyti šiame skyriuje numatyta tvarka.

2.14.5.	Baigus Kasimo darbus per 5 paras (be Leidimo) darbų vykdytojas pateikia raštu seniūnijai informaciją bei nurodo tikslią Kasimo darbų vietą (pateikia lokacijos schemą), teritorijos plotą, darbų pobūdį.

III SKYRIUS

REIKALAVIMAI KASIMO DARBAMS

3.1.	Statytojas (užsakovas) ar jo įgaliotas asmuo, prieš pradėdamas Kasimo darbus, privalo gauti Leidimą.

3.2.	Leidimo turėtojas kartu su seniūnu ar seniūno įgaliotu asmeniu prieš darbų pradžią turi apžiūrėti numatomų Kasimo darbų teritoriją, nustatyti esamų dangų ir želdinių būklę, objekto atitvėrimo ribas, laikinų privažiavimo kelių įrengimo, medžiagų sandėliavimo vietas. Esant būtinumui gali būti surašomas tokios apžiūros aktas, darbų teritorija fiksuojama fotonuotraukomis ar kitomis vaizdo fiksavimo priemonėmis;

3.3.	Leidimo turėtojas privalo laikytis saugos taisyklių, aptverti visas iškasas, įrengti saugius praėjimus pėstiesiems, Kasimo darbų vietas pažymėti tipiniais kelio ženklais. Kai Kasimo darbai atliekami gatvės važiuojamojoje dalyje, iš dalies ar visiškai apribojant eismą, numatyti priemones užtikrinti saugias eismo sąlygas, įrengti apylankas ir kelio ženklus pagal su Klaipėdos apskrities vyriausiojo policijos komisariato Kelių policijos skyriumi bei seniūnija suderintas apylankų ir kelio ženklų išdėstymo schemas, visų darbų metu jas prižiūrėti, o baigus Kasimo darbus išardyti.

3.4.	Kasimo darbai turi būti vykdomi pagal teisės aktais nustatytą tvarką ir parengtą dokumentaciją bei laikantis Plungės rajono savivaldybės teritorijos tvarkymo ir švaros taisyklių, patvirtintų Plungės rajono savivaldybės tarybos.

3.5.	Ne vėliau kaip prieš dvi paras iki darbų pradžios Leidimo turėtojas privalo pranešti apie tai asmenims, kurių kompetencijai priklauso Kasimo darbų vykdymo vietoje esantys požeminiai tinklai bei jų apsaugos zonos;

3.6.	Kasimo darbus vykdant kelyje, gatvėje ar jų apsaugos zonoje, apribojant automobilių eismą ar pėsčiųjų praėjimą ilgiau kaip vienai parai (24 val.), apie eismo uždarymą turi informuoti specialiąsias tarnybas bei informaciją (nurodant darbų pradžios ir pabaigos datas) paskelbti spaudoje ir internetinėje svetainėje www.plunge.lt .

3.7.	Išardytos dangos privalo būti atstatytos vadovaujantis Lietuvos Respublikoje galiojančiais įstatymais ir kitais teisės aktais. Ardant važiuojamąją gatvių ar kelių dangą, kai Kasimo darbai vykdomi važiuojamosios dalies viduryje, išardytos dangos privalo būti atstatytos visu kelio (gatvės) pločiu, kai Darbai vykdomi vienoje važiuojamosios dalies pusėje, išardytos dangos privalo būti atstatytos visu vienos važiuojamosios dalies pusės pločiu. Abiem atvejais ardant kelio (gatvės) važiuojamosios dalies dangą, išardytos dangos privalo būti atstatytos ne mažiau kaip po 1 m į abi puses nuo ardomos dangos ilgio. Gatvių ir kelių bei šaligatvių dangos ir jų pagrindai turi būti įrengiami pagal esamą arba tipinę konstrukciją, atitinkančią gatvės ar kelio kategoriją išlaikant ir/ar atstatant išilginį bei skersinį kelio (gatvės) dangos nuolydį. Žolės dangos, želdiniai atstatomi atsižvelgus į ankstesnę būklę.

3.8.	Jeigu kasimo darbai vykdomi laikotarpiu kada jie apriboti (nuo gruodžio 1 d. iki balandžio 15 d.), gali būti įrengiama laikina danga, o standartizuota (atitinkanti normatyvinius reikalavimus) dangos konstrukcija, atitinkanti gatvės kategoriją, plytelių trinkelių danga ir žolinė danga, yra atstatoma tuomet, kai galima tai padaryti nepažeidžiant dangų įrengimo technologinių reikalavimų.

3.9.	Laikina danga gali būti įrengiama, jei yra nepalankios, neatitinkančios dangų įrengimo technologijos reikalavimų, sąlygos arba netinkamas laikas želdiniams atkurti.

3.10.	Visais atvejais, kai Kasimo darbų pabaiga fiksuojama ne dangos atstatymu, o laikinos dangos įrengimu, Leidimo turėtojas privalo pateikti garantinį dangų atstatymo įsipareigojimą (3 priedas).

3.11.	Danga, kurios įrengimo ar atnaujinimo darbai buvo finansuojami Europos Sąjungos lėšomis ir po jos įrengimo arba atnaujinimo nėra praėjęs 5 metų laikotarpis, privalo būti atstatyta tokios pat kokybės ir konstrukcijos, kokia buvo prieš vykdant Kasimo darbus.

3.12.	Kasimo darbų metu sugadintus antžeminius kelių (gatvių) statinius (apsaugines užtvaras, kelio ženklus, visuomeninio transporto sustojimo vietų ženklus, suolus ir kt.) atstato Kasimo darbus vykdžiusi įmonė ir aktu perduoda juos kelio (gatvės) savininkui (naudotojui, valdytojui).

3.13.	Žiemos metu, esant nepalankioms oro sąlygoms, išardytos dangos visų kategorijų gatvių važiuojamojoje dalyje sutvarkomos įrengiant laikiną dangą (įrengiamas skaldos pagrindas ir šaltas asfaltbetonis ar kt.). Nusistovėjus palankiems orams, laikina danga išardoma ir įrengiama nauja danga iškasoje pagal tipinę konstrukciją, atitinkančią gatvės kategoriją. Pėsčiųjų ir dviračių takų zonoje įrengiamas smėlio pasluoksnis ir laikina danga. Nusistovėjus palankiems orams, bet ne vėliau kaip iki gegužės 1 d. dangos galutinai atstatomos. Apie dangos atstatymo darbų pabaigą raštu informuojamas jų savininkas (naudotojas, valdytojas). Iki to laiko įrengti laikini pagrindai prižiūrimi ir už jų būklę atsako statytojas (užsakovas).

3.14.	Kasimo darbų metu susidarančio likutinio grunto, šaligatvių plytelių, trinkelių, bortų išvežimą ir sandėliavimo vietą derinti su seniūnu ar jo įgaliotu asmeniu;

3.15.	Jeigu Kasimo darbai vykdomi ne mažiau kaip 15 dienų, Leidimo turėtojas turi įrengti informacines lentas, kuriose nurodoma:

-	darbų objekte pavadinimas;

-	pilnas statytojo (rangovo) pavadinimas;

-	jei darbus atlieka subrangovas – jo pilnas pavadinimas;

-	darbų pradžia;

-	darbų pabaiga;

-	rangovo (subrangovo) darbų vadovo kontaktai;

-	informacinis skydas (ar skydai) pagal šios Tvarkos punktą privalo būti geltonos spalvos, ne siauresnis kaip 1 m, tekstas užrašytas simetriškai, aiškiu įskaitomu šifru ir raidžių dydžiu. Informacinės lentos aukštis - pagal poreikį ir teksto kiekį. Informacinių skydų įrengimo vieta derinama seniūnijoje.

3.16.	Leidimo turėtojas (o atvejais po požeminių tinklų avarijų (gedimų) likvidavimo – darbų vykdytojas), apie Kasimo darbų pabaigą privalo informuoti Leidimą išdavusį Seniūną ar jo įgaliotą asmenį kartu su seniūnu ar seniūno įgaliotu asmeniu turi apžiūrėti sutvarkytą Kasimo darbų vietą, nustatyti atkurtų dangų ir želdinių būklę. Esant būtinumui gali būti surašomas tokios apžiūros aktas, Kasimo darbų vieta fiksuojama fotonuotraukomis ar kitomis vaizdo fiksavimo priemonėmis.

IV SKYRIUS

DARBŲ KOKYBĖS GARANTIJA

4.1.	Statytojo (užsakovo) atliktų darbų kokybės garantinis terminas yra ne mažesnis nei numatytas LR statybos įstatyme.

4.2.	Statytojas (užsakovas) per visą garantinį laiką užtikrina, kad atlikti darbai atitiktų normatyvinių statybos dokumentų nustatytus reikalavimus. Kokybės garantija taikoma visoms darbų rezultato sudėtinėms dalims, o už panaudotų medžiagų kokybę statytojas atsako kaip pardavėjas pirkimo–pardavimo sutartyje.

4.3.	Statytojas atsako už darbų defektus, nustatytus per garantinį terminą.

4.4.	Jei per Lietuvos Respublikos statybos įstatyme numatytą statinio garantinį terminą (skaičiuojant nuo dangos atstatymo dienos), dėl nekokybiškai sutankinto grunto, nekokybiškai įrengtos dangos ar kitų statytojo (užsakovo) netinkamai atliktų darbų, danga nusėda, ištrupa ar atsiranda kiti dangos defektai, Kasimo darbus vykdęs statytojas (užsakovas) privalo juos pašalinti. Kontrolę vykdo turto savininkas.

4.5.	Seniūnija, išdavusi leidimą Kasimo darbams, pasilieka teisę viena ar kartu su statytoju garantiniu laikotarpiu apžiūrėti darbų vykdymo vietą ir dangų atstatymo bei aplinkos sutvarkymo kokybę, o pastebėtus defektus fiksuoti apžiūros akte.

4.6.	Pastebėtus defektus, kurie nekelia pavojaus žmonių sveikatai ar gyvybei, nekelia pavojaus sugadinti jų turtą, statytojas privalo likviduoti iš karto ir ne ilgiau nei per 5 dienas. Dėl didelių darbų apimčių, kurie reikalingi defekto likvidavimui, gali būti nustatytas ir kitas terminas rašytinu statytojo įsipareigojimu.

4.7.	Pastebėtus defektus, kurie kelia pavojų žmonių sveikatai, gyvybei ar gali būti sugadintas jų turtas, sukeliama avarinė situacija, statytojas (užsakovas) privalo likviduoti nedelsiant. Seniūnija pasilieka teisę kuo skubiau vienašališkai likviduoti avarinę situaciją, susidariusią dėl statytojo kaltės, vėliau pateikdama išlaidų sąskaitą statytojui (užsakovui).

V SKYRIUS

BAIGIAMOSIOS NUOSTATOS

5.1. Esant poreikiui ar kilus konfliktui dėl dangos atstatymo ar Kasimo darbų vietos sutvarkymo tinkamumo, seniūno iniciatyva gali būti sudaryta komisija atstatymo darbų kokybei įvertinti.

5.2. Už vietinės rinkliavos surinkimą ir šio aprašo įgyvendinimą atsakingi Plungės rajono savivaldybės administracijos seniūnijų seniūnai.

5.3. Nustačius, kad statytojas (užsakovas) pradėjo Kasimo darbus be Leidimo (kai jis būtinas) ar užtęsė Leidime nurodytus terminus ir nepratęsė Leidimo nustatyta tvarka, atlieka Kasimo darbus didesnėje nei nurodyta prašyme teritorijoje, Seniūnas ar jo įgalioti asmenys turi inicijuoti administracinio teisės nusižengimo tyrimą.

5.4. Visi su šiuo Tvarkos aprašu susiję ginčai sprendžiami derybomis. Nesutarus, ginčai sprendžiami Lietuvos Respublikos įstatymų nustatyta tvarka.

________________________

Plungės rajono savivaldybės administracijos _________________seniūnijos seniūnui	Leidimų atlikti kasimo darbus Plungės rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašo 1 priedas

PRAŠYMAS IŠDUOTI LEIDIMĄ KASIMO DARBAMS

20____ m. _____________________ d.

Plungė

Prašau išduoti leidimą vykdyti Kasimo darbus. Pateikiu šiuos duomenis ir dokumentus:

pareiškėjas ______________________________________________________________________________________;

(užsakovo, rangovo arba statytojo įmonės pavadinimas, pareiškėjo varads, pavardė, adresas, tel. Nr.)

statinys (objektas)________________________________________________________________________________;

(pavadinimas, adresas, tel. Nr.)

kasimo darbų vadovas ____________________________________________________________________________;

(v., pavardė, kvalifikacijos atestato Nr.)

kasimo darbų tikslas ir pobūdis_____________________________________________________________________;

(kuriam tikslui kasama arba atvežama žemė)

_______________________________________________________________________________________________

pagrindas taikyti rinkliavos lengvatą _________________________________________________________________;

numatomi naudoti mechanizmai _____________________________________________________________________

(pavadinimas, tipas)

_______________________________________________________________________________________________;

kasimo darbų vietos plotas _____________________m2 iš jų:

1. perkasti gatvės (kelio, įvažiavimo) važiuojamąją dalį (visą, ar jos dalį ), su asfalto danga____ m2 plote ;

perkasti gatvės (kelio, įvažiavimo) važiuojamąją dalį (visą, ar jos dalį ), su žvyro (grunto) danga ____ m2 plote;

2. perkasti šaligatvį (aikštelę, kiemą) apribojant eismą ar jo dalį  _____ m2 plote;

3. perkasti veją (žaliuosius plotus)  ________m2 plote;

4. atitverti gatvę, ją visiškai uždarant  ar apribojant eismą jos dalyje  ____ m2 plote;

5. atitverti šaligatvį, jį visiškai uždarant ar apribojant eismą jo dalyje  ____ m2 plote;

6. atitvėrimas aikštėse, skveruose, žaliuosiuose plotuose, miško parkuose, vandens telkinių pakrantėse, daugiabučių namų kiemuose atitvertas zonas naudojant reikmėms, nesusijusiomis su Kasimo darbais  ____ m2 plote;

7. išardyti antžeminius gatvės (kelio) statinius _________________________________________________________

(nurodyti vietą ir statinį)

_______________________________________________________________________________________________;

numatoma, kad po Kasimo darbų susidarys likučiai: grunto ..............., šaligatvių plytelių ................., trinkelių ............,

bortų .............., kuriuos numatoma išvežti ____________________________________________________________;

(nurodyti vietą)

Kasimo darbų pradžia 20__ m. _______________ mėn. ___ d. ______ val.; pabaiga 20__ m. ___________ mėn. ___ d.

Išpildomą nuotrauką padarys _______________________________________________________

(organizacijos pavadinimas)

Iki 20__ m. ______________________ mėn. _______ d. ________________________________________________

(pareigos, parašas, vardas, pavardė)

A.V

Želdinių būklės atstatymo darbus atliks ______________________________________________

(organizacijos pavadinimas)

Iki 20__ m. ___________________ mėn. ____ d. _______________________________________________________

(pareigos, parašas, vardas, pavardė)

A.V.

Numatomiems vykdyti kasimo darbams parengto ir suderinto topografinio plano unikalus numeris: __________________________________________________________

(topografinio plano unikalus numeris)

Teritorijos, kurioje numatoma vykdyti kasimo darbus, plano (schemos) kopija turi būti suderinta su suinteresuotomis institucijomis ir Plungės rajono savivaldybės Architektūros ir teritorijų planavimo skyriaus specialistu, kuris patikrina ar teritorijai kurioje numatoma vykdyti kasimo darbus yra suderinta topografinė nuotrauka (pažymima su kokiomis institucijomis būtinas suderinimas).

Architektūros ir teritorijų planavimo skyrius_ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _

elektros tinklai  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

šilumos tinklai  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

ryšiai  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

dujos _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

vandens sistemos  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

nuotekų sistemos  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

melioracijos sistemos  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

geležinkelis  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

kelias, gatvė  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

perkasamų arba užimamų dangų (sklypų) savininkais, valdytojais (bendrijų, privačių valdų, įmonių įstaigų ir pan.) 

_ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _

(vardas, pavardė, pavadinimas, suderinimo data, parašas – jei derinamas popierinis variantas ir suderinimas ne plane)

kita  _ _ _ _ _ _ _ _ _ _ _ _ _ _ _ _ _ _ _ _ __ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _

(institucijos pavadinimas, suderinimo data, parašas – jei derinamas popierinis variantas ir suderinimas ne plane)

PRIEDAI:

1. Leidimo statyti statinį kopija, ______ lapai;

2. Suderintas su suinteresuotomis institucijomis teritorijos planas (Kasimo darbų vykdymo aprašas, schema), kuriame

pažymėti esami ir projektuojami inžineriniai tinklai ir nurodytos Kasimo darbų vietos, _____ lapai;

3. Apylankų ir kelio ženklų išdėstymo schema (jei kasant žemę eismo vietose), _____ lapai;

4. Nacionalinės žemės tarnybos teritorinio skyriaus rašytinis sutikimas _____ lapai;

5. Rinkliavos lengvatos taikymą pagrindžiančių dokumentų kopijos _____ lapai;

6. ______________________________________________________________________________________________

Pareiškėjas ___________________________	_______________________________

(vardas, pavardė)	(parašas)

A.V.

Jūsų asmens duomenų valdytojas: Plungės rajono savivaldybės administracija (juridinio asmens kodas 188714469, adresas: Vytauto g. 12, Plungė, 90123, tel. 8 448 73166, el. p. savivaldybe@plunge.lt).

Asmens duomenų tvarkymo tikslas: gauti informaciją, reikalingą paslaugų teikimui. Netvarkant Jūsų duomenų negalėsime gauti reikalingos informacijos, todėl neturėsime teisinio pagrindo Jums suteikti prašomų paslaugų. Jūsų asmens duomenys bus tvarkomi tik esant teisiniam pagrindui. Jūsų asmens duomenys bus saugomi Plungės rajono savivaldybės administracijos nustatyta tvarka ir terminais. Kreipiantis raštu turite teisę prašyti, kad duomenų valdytojas leistų susipažinti su Jūsų asmens duomenimis ir kad duomenų valdytojas juos ištaisytų arba ištrintų, arba apribotų duomenų tvarkymą, taip pat turite teisę nesutikti, kad duomenys būtų tvarkomi, teisę perkelti duomenis bei teisę pateikti skundą Valstybinei duomenų apsaugos inspekcijai (A. Juozapavičiaus g. 6, LT-09310 Vilnius, tel. (8 5) 271 2804, el. p. ada@ada.lt).

Leidimų atlikti kasimo darbus Plungės rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašo 2 priedas

PLUNGĖS RAJONO SAVIVALDYBĖS ADMINISTRACIJOS (seniūnijos pavadinimas)

LEIDIMAS NR.________

__________________

(data)

Leidžiama statytojui (užsakovui) __________________________________________________

(įmonės pavadinimas, fizinio asmens v., pavardė, adresas, tel. Nr.)

_____________________________________________________________________________

vykdyti statinio _________________________________________________________________

(pavadinimas, adresas, tel. Nr. )

______________________________________________________________________________

Kasimo darbus ___________________________________________________________________

(kokius, kuriam tikslui)

______________________________________________________________________________,

kurių teritorija __________________ m2.

Kasimo darbų vadovas ____________________________________________________________

(v., pavardė, kvalifikacijos atestato Nr., tel.Nr.)

______________________________________________________________________________.

Leidžiama naudoti šiuos mechanizmus _______________________________________________

______________________________________________________________________________.

(pavadinimas, tipas)

Kasimo darbus pradėti 20__ m. ____________________ d. ______val.,

užbaigti 20___ m. __________________ d.

Reikalaujama:

1. Prieš dvi paras iki Kasimo darbų pradžios pakviesti į vietą šių institucijų atstovus ir nepradėti Kasimo darbų be jų sutikimo. _________________________________________________________

______________________________________________________________________________

2. Vykdant Kasimo darbus, vadovautis statinio statybos projekto, darbų technologijos projekto, leidimų atlikti kasimo darbus Plungės rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašo, suderintos Kasimo darbų schemos ir šių darbų saugos reikalavimais.

3. Eismo organizavimo pakeitimo ženklai (jei tokie būtini) turi būti įrengti nuo pat Kasimo darbų pradžios užtikrinant saugias eismo sąlygas.

4. po Kasimo darbų susidarę likučius išvežti ____________________________________________

(nurodoma vieta)

5. Pabaigus Kasimo darbus pranešti apie tai šį leidimą išdavusiai institucijai, suderinti darbų vietos apžiūros laiką.

6. ___________________________________________________________.

Leidimą išdavė ________________________________________________

(pareigos, vardas, pavardė, parašas)

A.V.

Leidimas pratęstas iki ______________________________________________________________

(data)	(pareigos, vardas, pavardė, parašas)

A.V.

Leidimas sustabdytas nuo _________ iki _________ ___________________________________

(data)	(data) (pareigos, vardas, pavardė, parašas)

A.V.

Kasimo darbų pabaiga fiksuota ________________________________________________________

(data)	(pareigos, vardas, pavardė, parašas)

A.V.

Paimtas garantinis dangų atstatymo įsipareigojimas, atstatyti dangas iki ___________________________

(data)

Galutinio dangų atstatymo pabaiga fiksuota_______________________________________________

(data) (pareigos, vardas, pavardė, parašas)

A.V.

Leidimų atlikti kasimo darbus Plungės rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašo 3 priedas

GARANTINIS DANGŲ ATSTATYMO ĮSIPAREIGOJIMAS

20____ m. _____________________ d.

_________________________________________________________________________________________________________________

(juridinio asmens pavadinimas, fizinio asmens vardas, pavardė)

įsipareigoja atstatyti išardytas vietinės reikšmės kelių, gatvių, įvažiuojamųjų kelių, pėsčiųjų ir dviračių takų, aikščių, skverų ir žaliųjų plotų dangas vadovaujantis Lietuvos Respublikoje galiojančiais įstatymais ir kitais teisės aktais bei leidimų atlikti kasimo darbus Plungės rajono savivaldybės viešojo naudojimo teritorijoje, atitverti ją ar jos dalį arba apriboti eismą joje išdavimo tvarkos aprašu, patvirtintu Plungės rajono savivaldybės tarybos 20__ m. _________ d. sprendimu Nr. _______

iki 20__ m. _________ d. ir raštu pranešti apie tai Leidimą Nr. _____ išdavusiai Plungės rajono savivaldybės administracijos seniūnijai.

Juridinio/ fizinio asmens duomenys:

Pavadinimas, įm. k./ vardas, pavardė ________________________________________________

Adresas:_______________________________________________________________________

Telefonas: _____________________________________________________________________

....................................................... ............................	........................................................

(pareigos) (parašas) (vardas, pavardė)